stanford-oval/wikipedia huggingface dataset:
Urakoitsija (sarjakuvahahmo)
Muissa medioissa > Televisio

Urakoitsija esiintyy animaatiosarjassa Ultimate Spider-Man, Clancy Brownin ääninäyttelemänä. ja hetkellisesti hahmoa ääninäytteli itse Stan Lee. Jaksossa ”Why I Hate The Gym” Tohtori Mustekala palkkasi hänet soluttautumaan Peterin kouluun liikunnanopettajaksi nimellä Yeager ja selvittämään Hämähäkkimiehen henkilöllisyyden, epäillen joko Flash Thompsonia tai Harry Osbornia kunnes Hämähäkkimies ja Valkoinen Tiikeri pysäyttivät häney. Jaksossa ”Ultimate Deadpool” hän oli saanut käsiinsä supersankarien salaiset henkilöllisyydet paljastavaa tietoa, mutta Hämähäkkimies ja  Deadpool estävät sen. ”New Warriors” -tarina-arkin aikana Urakoitsija saa käyttöönsä tunnusomaisen kilpensä sekä lasermiekan ja värvää nuoria supersankariryhmiä omaan ryhmäänsä Ukonnuoliin Hämähäkkimiestä ja tämän liittolaisia vastaan.
Muissa medioissa > Elokuvat

Urakoitsija tekee lyhyen esiintymisen anime-elokuvassa Avengers Confidential: Black Widow & Punisher Leviathanin jäsenenä.
Urakoitsija esiintyi myös animaatioelokuvassa Iron Man and Captain America: Heroes United, jälleen Clancy Brownin ääninäyttelemänä. Punakallo oli palkannut hänet taistelemaan Kapteeni Amerikkaa ja Rautamiestä vastaan.
Muissa medioissa > Marvel Cinematic Universe

Naispuolinen versio Urakoitsijasta, Antonia Dreykov , esiintyy Marvel Cinematic Universessa, näyttelijänään Olga Kurylenko.
Antonia esiintyi ensi kertaa elokuvassa Black Widow (2021). Hän oli Punaisen huoneen johtajan, kenraali Dreykovin, tytär. Antonian luultiin kuolleen samalla, kun Natasha Romanoff ja Clint Barton olivat räjäyttäneet rakennuksen, jossa kenraali Dreykov itse oli. Antonia ja hänen isänsä olivat kuitenkin yhä salaa selvinneet hengissä. Kenraali Dreykov oli asentanut tyttäreensä mikrosirun ja antanut käyttöön muitakin varusteita, joiden avulla jäljittellä supersankareiden liikkeitä, kuten Mustien Leskien akrobaattisia liikkeitä, Kapteeni Amerikan tapaa käyttää kilpeä, Haukansilmän tapaa käyttää jousta ja nuolia, Mustan Pantterin tapaa käyttää sisäänvedettäviä kynsiä, sekä Talvisotilaan tapaa käyttää veitsiä.
Aivopesustaan vapautunut Antonia tullaan näkemään elokuvassa Thunderbolts* (2025), jossa hänestä yksi antisankariryhmä Ukonnuolten jäsenistä.
Aiheesta muualla

Urakoitsijan fanisivut (englanniksi)
Marvel-kustantamon kotisivujen Urakoitsijan profiili (englanniksi)
| n k Musta Leski |
| --- | --- |
Hahmot:  Claire Voyant  Natasha Romanoff  Yelena Belova 
Sivuhahmot:  Daredevil  Nick Fury  Haukansilmä  Haukka  Maria Hill  Kapteeni Amerikka  Matkijalintu  Purppuradynamo  Rautamies  Talvisotilas 
Viholliset:  AIM  Damon Dran  Hydra  Femizonit  Madame Hydra  Punavartija  Urakoitsija 
Muut mediat:  Avengers Confidential: Black Widow & Punisher (2014)  Black Widow (2021) 
Aiheeseen liittyvät artikkelit: Punainen huone
Espanjan europarlamenttivaalit 2024

Espanjan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 61 europarlamentaarikkoa kaudeksi 2024–2029.
Äänestysprosentti oli 46,39%.
Stepa

| Joni Stenberg |
| --- | --- |
 Stepa DJ-keikalla Oulussa syyskuussa 2009.
Henkilötiedot
Syntynyt: 2. kesäkuuta 1987 (ikä 37) Sodankylä
Muusikko
Taiteilijanimi:  Stepa Stepapalupa Lapinläänin Scarface
Laulukielet:  suomi
Tyylilajit:  rap, iskelmä, vaihtoehtomusiikki
Yhtyeet:  Heimo ilman menneisyyttä Stepa & Are
Levy-yhtiöt:  Joku Roti Records Monsp Records PME Records
  [ Muokkaa Wikidatassa ] [ ohje ]  
Stepa (oikealta nimeltään Joni Stenberg, s. 2. kesäkuuta 1987 Sodankylä) on suomalainen rap-artisti. Hänen ensimmäinen studioalbuminsa MC julkaistiin Joku Roti Recordsin kautta vuonna 2008. Toinen studioalbumi Made in Sodankylä vuonna 2010 myös Joku Rotin kautta. Tämän jälkeen hän on julkaissut kaksi studioalbumia Monsp Recordsin kautta: Ultramagneettinen vuonna 2014 ja Henget vuonna 2017. Stepa on vieraillut myös ahkerasti lukuisien muiden artistien julkaisuilla ja julkaissut Aren kanssa yhteislevyn ...ja naksuvat luupit vuonna 2012.
Ura > Uran alku

Stepan ensimmäinen julkaisu Aromii -mixtape julkaistiin omakustanteena vuonna 2007. Stepan ensimmäinen kokopitkä albumi MC julkaistiin 27. helmikuuta 2008 Joku Roti Records -levy-yhtiön julkaisemana. Ilmestymisviikollaan MC nousi sijalle 40 Suomen virallisella albumilistalla. Albumilla Stepa käsittelee arkipäiväisiä aiheita, kuten lapsuuden kommelluksia, naisten käsittämättömyyttä ja rahan tarvetta. Levy luo kontrastin Stepan aikaisempaan tuotantoon, joka tyylillisesti kumartaa gangsta rap -genrelle. Kaikkein mielikuvituksekkaimmissa gangsta-kappaleissa heittäydytään mukaan lottovoittajan ("Lottovoittaja") elämään.
Ura > 2010-luku

Stepan toinen kokopitkä albumi Made in Sodankylä julkaistiin Joku Roti Recordsin kautta 17. maaliskuuta 2010. Se päätyi ilmestymisviikollaan sijalle 22 Suomen virallisella albumilistalla. Made in Sodankylän nimikkokappaleella "Made in Sodankylä" Stepa ottaa kantaa muun muassa Lapin tyhjenemiseen ja ihmisten muuttamiseen uusille asuinalueille. Albumin kappale "Kiviranta" puolestaan käsittelee Stepan nykyistä tilannetta ja hänen kotikulmiaan.
Stepa kertoi Summerin haastattelussa vuonna 2011 tekevänsä uutta albumia. Lisäksi hänen ja rap-artisti Aren yhteislevy ...ja naksuvat luupit julkaistiin 30. marraskuuta 2012. Albumi nousi 49. sijalle Suomen virallisella albumilistalla. Albumin kappaleista "Yhtä aikaa siellä täällä", "Syö papu jos oot nälkänen" ja "Sätkät tiskit breikit" on julkaistu musiikkivideot.
Stepan kolmas sooloalbumi Ultramagneettinen julkaistiin Monsp Recordsin kautta 4. huhtikuuta 2014. Se ylsi parhaimmillaan Suomen virallisen albumilistan viidennelle sijalle. Albumin ensimmäinen musiikkivideo "Gettounelmii" julkaistiin elokuussa 2013 ja toinen kappaleesta "Paha jäbä" maaliskuussa 2014. Kolmas musiikkivideo julkaistiin huhtikuussa 2014 kappaleesta "Rock n Roll Volkswagen" ja neljäs toukokuussa kappaleesta "Laineen Kaspereita".
Stepa julkaisi neljännen sooloalbuminsa Henget vuonna 2017 Monsp Recordsin kautta. Levyn kappaleiden aihepiiri on Stepan aiempaa tuotantoa vakavampaa. Levyä pidetään yhtenä Stepan parhaimmista, ja ilmestyessään se sai kiitosta elämänmyönteisestä lähestymistavasta.
Vuonna 2019 Stepa julkaisi Unelmien Teatteri -nimisen EP-triologian. Ensimmäinen osa ilmestyi vuoden huhtikuussa, toinen osa toukokuussa ja kolmas osa heinäkuussa. Tuotos erottuu Stepan aiemmista: pelkän hänelle perinteisen rap-musiikin sijaan siinä on vaikutteita muun muassa iskelmämusiikista, diskosta sekä indierockista. Unelmien teatteri-trilogian aikana Stepa halusi ottaa selkeän irtioton räpistä, sillä hän koki räpin genrerajojen ja yleisön odotusten rajoittavan hänen luovaa työtään. Trilogian myötä Stepa ottaa selvän irtioton räpin maskuliinisuudesta ja vie musiikkiaan musikaalisempaan suuntaan.
Ura > 2020-luku

Vuonna 2021 Stepa allekirjoitti levytyssopimuksen PME Recordsin kanssa.  Uuden levytyssopimuksen myötä Stepa julkaisi tuplasinkun kappaleesta Muhammad Ali, jonka b-puolella esiintyy yhtye nimeltä Heimo ilman menneisyyttä. Kappale julkaistiin periksiantamattoman nyrkkeilylegendan syntymäpäivänä 17.1. Stepa kertoi Klangin haastattelussa  Muhammad Alin olevan hänen suurin esikuvansa. Kappaleen tuotannossa on mukana Stepan ja Satellite Storiesista tutun Jyri Pesosen lisäksi DJ Polarsoul. Kappaleesta on myös julkaistu sekä lyhytelokuva, että musiikkivideo.
Yksityiselämä

Stenberg syntyi ja varttui Sodankylässä Lapissa. Myöhemmin hän muutti Tornion Kivirantaan ja valmistui joulukuussa 2011 yhteisöpedagogiksi. Vuonna 2013 Stenberg muutti Ouluun päästyään opiskelemaan opettajaksi Oulun yliopistoon. Stepa valmistui Oulun yliopistosta vuonna 2020.
Stepa on maininnut suurimmiksi musiikillisiksi esikuvikseen Mos Defin, De La Soulin, Ice Cuben sekä Commonin.
Diskografia > Albumit

MC (2008)
Made in Sodankylä (2010)
Stepa & Are: ...ja naksuvat luupit (2012)
Ultramagneettinen (2014)
Henget (2017)
Rakkaus ylivoimainen (2021)
Siistii räppii (2022)
Stepa & Eevil Stöö: Et voi pysäyttää meitä (2023)
Kodittomat (2023)
Gettotekniikka (2024)
Diskografia > EP:t

Unelmien teatteri, Vol. 1- EP (2019)
Unelmien teatteri, Vol. 2- EP (2019)
Unelmien teatteri, Vol. 3- EP (2019)
Diskografia > Mixtapet

Aromii (2007)
Diskografia > Mukana kokoelmilla

Lappi itsenäiseksi vol. 1 mixtape
Diskografia > Musiikkivideot

Vapaapäivä (2008)
Kaikki hyvin (2010)
Yhtä aikaa siellä täällä (Stepa & Are) (2012)
Syö papu jos oot nälkänen (Stepa & Are mukana Jodarok & Kriso-K) (2012)
Sätkät tiskit breikit (Stepa & Are) (2012)
Gettounelmii (2013)
Hiljaa hyvä tulee (Gettomasa & Ruuben mukana Stepa, 2013)
Mortteli" (DJ Polarsoul mukana Are & Eräkoira, 2013)
Mist sä tuut? (JVG mukana Gracias, Paperi T, Juno, Stepa, Särre, Gasellit & Kube, 2014)
Paha jäbä (2014)
Rock n Roll Volkswagen (mukana Tanja Torvikoski, 2014)
Laineen Kaspereita (2014)
Sama jätkä (Gettomasa mukana Stepa, 2015)
Muksut (2016)
Kaunista ja Hyvää (2017)
Mist sä tuut pt 2 (JVG mukana Gracias, Paperi T, Juno, Stepa, Särre, Gasellit & Kube, (2016)
Ystäviä aina (2017)
Oon 3 (mukana Are ja Nelli Milan)
Helsinki (2019)
Lasillinen vettä (2019)
Muhammad Ali (2021)
Siistii räppii (mukana Are, 2022)
Päivä elämässä (mukana Gettomasa, 2022)
TYH-MÄ (mukana Eevil Stöö, 2023)
Kaikki mitä teen on rap (mukana Eevil Stöö, 2023)
Sauna (2023)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Tykopaatti | "Ei sen kuulu kuplii" | Juomaripoika |  | 2007 |
| Hannibal & Soppa | "Kaupunkilaiskanoja ja maalaisnautoja" | Meiän asia | Dim | 2007 |
| Giant Räbät | "Joku Roti Mafia" | 1. erä | Soppa & Tykopaatti | 2008 |
| Loost Koos | "Syntymäpäivät" | Ei väistetä jos ei tunneta | Aksim | 2008 |
| F. E. Stonela & J. P. Ovela | "Ihan jees" | Härmälän tyyli mixtape |  | 2008 |
| Tykopaatti | "Bisset blossit" | Luopioisten luja |  | 2008 |
| Hannibal & Joku Roti Mafia | "Tyhmä saa olla" | Streets of Nekala | Edorf & Ilari | 2009 |
| Niko & Tapsa | "Luottojäbiä" | Parhaita päiviä |  | 2009 |
| Laiska Leppone | "Niinkö aina" | HuudiBoogie | Tykopaatti | 2009 |
| Juno | "Most Wanted" (bonus-/piiloraita) | V-Tyyli |  | 2010 |
| Are | "Nollataan tilanne" | Jaalan elämää |  | 2010 |
| Hannibal & Joku Roti Mafia | "Puuratti" | Ad Portas | Tykopaatti & Edorf | 2010 |
| Kemmuru | "How 2 Survive" | Meiltä puuttuu kaikki | Hannibal & Säkä | 2010 |
| Nopsajalka | "Matkamies" | Kuningas soundi | Leijonamieli & Are | 2010 |
| Raappana | "Aikasin heräämistä" | Maapallo |  | 2010 |
| Jake the Break & Flam | "Koko päivän joka päivä" | Rattaat pyörimään |  | 2011 |
| Big Baali & Tomigun | "Tännään ei jaksa" | Funkkia kiesiin |  | 2011 |
| Jodarok | "Alaskaan" | Valvo viiteen nuku kolmeen |  | 2011 |
| Sere | "Rullataan ilman renkaita" | Edustaa edustaa 3 | Are | 2011 |
| Chebaleba | "Vois olla huonomminki" | Himaa ennen hesarii | RicoWamos | 2011 |
| Saurus | "UFO" | Elossa | U.A.A.U. | 2011 |
| Olli-PA | "Hei ei kai toi nyt ole ookoo" | Myrsky |  | 2012 |
| Laineen Kasperi | "Blaa blaa blaa" | Pako-Laine |  | 2012 |
| Solonen & Kosola | "Supermies" | Kolmetoista kertaa kovempi ku kukaan | Are & HC Kives | 2013 |
| DJ Polarsoul | "Mortteli" | Pilvilinna | Are & Eräkoira | 2013 |
| Aivovuoto | "Saari" | Vihaa karkkia EP | Kriso K | 2013 |
| JVG | "Mist sä tuut?" | Voitolla yöhön | Gracias, Paperi T, Juno, Särre, Gasellit & Kube | 2014 |
| Tykopaatti | "Aivotuksii" | Bäk in bisnes |  | 2014 |
| Gettomasa & Ruuben | "Hiljaa hyvä tulee" | Vellamo LP |  | 2014 |
| Jeijjo & Nupi | "Lähiöpiknik" | NeO Olarista |  | 2014 |
| Reino Nordin | "Parastaikaa" | Bongo Rock |  | 2014 |
| Gettomasa | "Sama Jätkä" | Chosen One |  | 2015 |
| Are | "Tykkään väittää vastaan" | Raaka ja leikkaamaton |  | 2015 |
| Jontti | ”Minä olen minä” | Leipäjono | Tanja Torvikoski | 2017 |
Aiheesta muualla

Wikimedia Commonsissa on kuvia tai muita tiedostoja aiheesta .
Stepan viralliset kotisivut (Arkistoitu – Internet Archive)
Stepa Joku Roti Recordsin sivustolla
Stepa Myspacessa (englanniksi)
Stepa Mikseri -sivustolla
Stepa YleXn vieraana
Stepan haastattelu Redrum-187 -sivustolla 28. marraskuuta 2007
Stepan haastattelu Redrum-187 -sivustolla 23. maaliskuuta 2010
Junon, Stepan, Tykopaatin ja Puhuvan Koneen videohaastattelu Redrum-187 -sivustolla
| --- | --- |
Auktoriteettitunnisteet: Taiteenala :  MusicBrainz 
Stepa (oik.) ja Are keikalla Raahessa 5. maaliskuuta 2011.
Batavian piiritys

Batavian piiritys viittaa Mataramin sulttaani Agungin yrittämään kahteen epäonnistuneeseen Hollannin Itä-Intian kauppakomppanian hallitseman Batavian eli nykyisen Jakartan piiritykseen vuosina 1628 ja 1629.
Tausta

Batvia eli nykyinen Indonesian Jakarta sijaitsee Jaavan saarella. 1620-luvulla se oli Hollannin Itä-Intian kauppakomppanian (VOC) päätukikohta Itä-Aasiassa. Kaupunkia ympäröi paksu muuri, bastionit ja leveä vallihauta. Hollantilaiset olivat vallanneet Jayakartan kuningaskunnan vuonna 1619 ja alkaneet kutsua paikkaa Bataviaksi.
Mataramin tuolloinen sulttaani oli Agung. Mataramin pääkaupunki oli jaavalainen Yogyakarta. Agung yritti suostutella Acehin sulttaani Iskandar Musaa liittymään sotaan hollantilaisia vastaan. Hollantilaiset olivat kuitenkin Portugalin eurooppalaisia vihollisia ja Acehin sulttaani tavoitteli portugalilaisten hallitsemaa Malakkaa.
Piiritykset > 1628

Ensimmäinen Batavian piiritys kesti 28. elokuuta – 27. marraskuuta 1628. Mataramilaiset alkoivat soluttaa omia joukkojaan Bataviaan elokuusta 1628. Soluttautujat pääsivät sisään kaupunkiin esittämällä karjaa myyviä kauppiaita. Kun tällaisia kauppiaita alkoi tulla mataramilaisin laivoin jatkuvasti Batavian edustalle hollantilaisten epäilykset heräsivät, ja lopulta kaupungin portit suljettiin. Suunnitelma kaupungin valtaamisesta yllätyksen turvin ei näin onnistunutkaan. Sen sijaan mataramilaiset ryhtyivät nyt perinteiseen piiritykseen. Piirittäjät eivät kuitenkaan kyenneet murtamaan kaupungin puolustusvarustuksia, ennen kuin hollantilaisten laivasto-osasto purjehti hätiin ja tuhosi mataramilaiset alukset ja niiden mukana mataramilaisen armeijan ruokavarastot. Agung päätti lopulta vetäytyä Bataviasta kokoamaan uutta armeijaa. Mataramilainen kenraali Suriangalaga teloitettiin piirityksen epäonnistumisen takia.
Piiritykset > 1629

Seuraava piiritys alkoi 21. elokuuta ja päättyi 20. lokakuuta 1629. Laivojen sijaan Agung marssitti nyt 14 000:n miehen armeijan kohti Bataviaa maanteitse. Reitin varrelle perustettiin joukkojen ruokahuolta varten riisimakasiineja. Bataviaa puolusti 2 600 miestä. Heistä suurin osa oli peräisin Molukeilta tai Kiinasta. Batavian kenraalikuvernööri Jan Pieterszoon Coen oli värvännyt heitä kauppakomppanian armeijaan. Puolustajiin kuului myös pieni joukko Coenin palkkaamia japanilaisia. Coen oli kaavaillut perustavansa rōnineista koostuvan yksityisen samuraiarmeijan, mutta japanilaiset osoittautuivat kurittomaksi joukoksi ja olivat jatkuvasti kapinan partaalla. Kaupungin eurooppalaiset puolustajat olivat sekalainen joukko paitsi hollantilaisia, myös sveitsiläisiä, ranskalaisia, saksalaisia ja tanskalaisia. Piirityksen aikana puolustajien joukossa alkoi levitä kolera, johon kuoli esimerkiksi kenraalikuvernööri Coen.
Vuoden 1629 piiritys ei kuitenkaan sujunut piirittäjienkään kannalta edellistä paremmin. Mataramilaiset kiistelivät jaavalaisten joukkojen kanssa, ja osa armeijasta alkoi ryöstellä seudun kyliä. Kaiken lisäksi myös piirittäjät alkoivat kärsiä kolerasta. Lopulta piirittäjät vetäytyivät.
Seuraukset

Kuten monien muidenkin aasialaisten valtioiden armeijat, mataramilaiset olivat suuresta sotilaiden määrästä huolimatta lopulta epäonnistuneet piirityksessään. Tämä ei riittänyt ajamaan eurooppalaisia vahvasti puolustetuista tykistölinnoituksistaan.
Hollantilaiset palkitsivat Acehin sulttaanin osallistumattomuudestaan auttamalla tätä saartamalla portugalilalisten hallitsemaa Malakkaa. Acehin sulttaani oli piirittänyt Malakkaa vuonna 1629 huonoin tuloksin.
Batavia vuonna 1627.
Mataramilaiset laivat Batavian edustalla vuonna 1628.
Charles Gounod

Charles Gounod
Charles Gounod (/guˈnoː/, ransk. [ʃaʁl ɡuno]; 17. kesäkuuta 1818 Pariisi – 18. lokakuuta 1893 Saint-Cloud) oli ranskalainen säveltäjä. Hänen tunnettuja teoksiaan ovat oopperat Faust ja Romeo ja Julia sekä laulu Ave Maria.
Elämä

Gounod syntyi Pariisissa, ja lapsena hän opiskeli musiikkia äitinsä johdolla. Hieman myöhemmin hän pääsi Pariisin konservatorioon opiskelemaan säveltäjä Fromental Halévyn johdolla. Vuonna 1839 Gounod sai kantaatistaan Ferdinand Prix de Romen. Myöhemmin hän muutti Italiaan, jossa hän kiinnostui Giovanni Pierluigi da Palestrinan musiikista.
Gounod sävelsi ensimmäisen oopperansa vuonna 1851, mutta ei saavuttanut suosiota ennen Faustin säveltämistä vuonna 1859. Faust perustui Johann Wolfgang von Goethen näytelmään. Myös vuonna 1867 ensiesitetty William Shakespearen näytelmään Romeo ja Julia pohjautuva ooppera Roméo et Juliette sai suosiota. Sitä esitetään yhä säännöllisesti. Vanhoilla päivillään Gounod sävelsi pääasiassa uskonnollista musiikkia, kuten laulun Ave Maria. Se perustui Johann Sebastian Bachin säveltämään preludiin, joka on ensimmäisenä hänen teoksensa Das wohltemperierte Klavierin ensimmäisessä kirjassa.
Aiheesta muualla

Kuvia tai muita tiedostoja aiheesta Charles Gounod Wikimedia Commonsissa
Charles Gounod International Music Score Library Project (englanniksi)
Vapaasti käytettävissä olevia Gounod’n partituureja Mutopia Project -sivustolla.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea 2  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  Discography of American Historical Recordings  FID  MusicBrainz 2  ULAN 
Henkilöt:  Deutsche Biographie  DDB  Trove  Elonet 
Muut:  Europeana  RISM  SNAC  IdRef
Karoliina Lindgren

Karoliina Lindgren (s.1981) on suomalainen käsikirjoittaja, elokuvadramaturgi ja elokuvatuottaja. Hän on valmistunut elokuva- ja TV-käsikirjoittajaksi Aalto-yliopiston Taiteiden ja suunnittelun korkeakoulusta. Hän on toiminut käsikirjoittajana elokuvissa Huonot naiset (yhdessä Niklas Lindgrenin kanssa), Armi elää! ja Lomasankarit, lyhytelokuvassa Reviiri sekä ”Suomen Solsidaniksi” kutsutussa TV-sarjassa Jättekiva. Dramaturgina Lindgren on toiminut TV-sarjassa Kakarat ja tuottajana lyhytelokuvassa Eskapistit.
Palkinnot ja tunnustukset

2016 Parhaan käsikirjoituksen Jussi-palkinto elokuvasta Armi elää!
2016 Humanismin käsi -palkinto elokuvasta Armi elää!
2016 Sylvi-palkinto elokuvasta Armi elää!
2021 Tornion kulttuuripalkinto
Filmografia > Lyhytelokuvat

| Vuosi | Elokuva | Rooli |
| --- | --- | --- |
| 2020 | Reviiri | Käsikirjoittaja |
| 2013 | Eskapistit | Dramaturgi |
Filmografia > Pitkät elokuvat

| Vuosi | Elokuva | Rooli |
| --- | --- | --- |
| 2022 | Huonot naiset | Käsikirjoittaja |
| 2015 | Armi elää! | Käsikirjoittaja |
| 2014 | Lomasankarit | Käsikirjoittaja |
Filmografia > TV-sarjat

| Vuosi | TV-sarja | Jakso | Rooli | Tehtävätarkennus englanniksi |
| --- | --- | --- | --- | --- |
| 2019 | Kakarat | Pasilus Syväjärvi | Käsikirjoittaja | Creator / Screenwriter / Storyliner / Writer |
| 2019 | Kakarat | Ajankohtaista | Käsikirjoittaja | Creator / Storyliner / Writer |
| 2019 | Kakarat | Ei small talkia | Käsikirjoittaja | Creator / Storyliner / Writer |
| 2019 | Kakarat | Miniä | Käsikirjoittaja | Creator / Storyliner / Writer |
| 2019 | Kakarat | Tontut | Käsikirjoittaja | Creator / Storyliner / Writer |
| 2019 | Kakarat | Moraalinen voittaja | Käsikirjoittaja | Creator / Storyliner / Writer |
| 2019 | Kakarat | Edith | Käsikirjoittaja | Creator / Storyliner / Writer |
| 2019 | Kakarat | Testi | Käsikirjoittaja | Creator / Storyliner / Writer |
| 2019 | Kakarat | Jäähyväiset | Käsikirjoittaja | Creator / Storyliner / Writer |
| 2018 | Kakarat | Hämärästi | Käsikirjoittaja | Creator |
| 2018 | Kakarat | Koti | Käsikirjoittaja | Creator / Screenwriter |
| 2018 | Kakarat | Frack Attack | Käsikirjoittaja | Creator |
| 2018 | Kakarat | Kyyninen vesittäjä ja kuningatar nolo | Käsikirjoittaja | Creator |
| 2018 | Kakarat | Suhteet ja verkostot | Käsikirjoittaja | Creator / Screenwriter |
| 2018 | Kakarat | Jorma | Käsikirjoittaja | Creator |
| 2018 | Kakarat | Tapakulttuuri | Käsikirjoittaja | Creator |
| 2018 | Kakarat | Laupias Ullislainen | Käsikirjoittaja | Creator |
| 2018 | Kakarat | Saku | Käsikirjoittaja | Creator |
| 2018 | Kakarat | Ylimääräinen huone | Käsikirjoittaja | Creator |
Gruen kirkkopalo

| Gruen kirkkopalo |
| --- | --- |
 Andreas Blochin piirros palosta
Päivämäärä:  26. toukokuuta 1822
Tapahtumapaikka:  Gruen kirkko, Grue, Norja
Kuolleita:  113–117
Gruen kirkkopalo tapahtui Norjan Gruessa 26. toukokuuta 1822, kun Gruen kirkossa syttyi tulipalo kesken messun. Palossa kuoli 113 (joidenkin lähteiden mukaan 116 tai 117) henkilöä.
Palo

Kirkko oli helluntain vuoksi täynnä: siellä oli palon syttyessä 500–600 ihmistä. Palo sai alkunsa kirkon ulkoseinästä ja levisi pian sen sisälle. 10–15 minuutin kuluttua kirkko oli ilmiliekeissä, ja se paloi maan tasalle.
Evakuointia vaikeuttivat kirkon sisään aukeavat ovet. Palon levittyä kirkon sisään siellä syntyi paniikki, joka osaltaan haittasi evakuointia. Palossa kuolleista vain seitsemän oli miehiä. Lapsia kuoli ainakin 45. Paljon ihmisiä jäi loukkuun portaisiin, jotka johtivat parville, jossa yleensä istuivat naimattomat naiset. Rakennuksesta ulos päässeet yrittivät pitää ovia auki auttaakseen muita, mutta tulipalon kuumuuden ja ihmismassan aiheuttaman paineen vuoksi tämä oli vaikeaa. Palon uhreista voitiin tunnistaa vain vouti Dines Guldberg Høegh sapelinsa perusteella.
Palon syy ei koskaan selvinnyt. Erään teorian mukaan palon sytytti kynttilöiden sytyttämistä varten kirkkoon tuoduista kekäleistä lähtenyt kipinä. Toisen teorian mukaan palon aiheutti joku, joka kokeili polttolasia kirkon ulkopuolella.
Gruen kirkkopalon seurauksena Norjassa säädettiin seuraavana vuonna laki, jonka mukaan kaikkien julkisten rakennusten ovien tuli aueta ulospäin.
Käännös suomeksi
Alyn McCauley

| Alyn McCauley |
| --- | --- |

Henkilötiedot
Syntynyt: 29. toukokuuta 1977 (ikä 47) Brockville, Ontario, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  180 cm
Paino:  91 kg
Pelaajaura
Pääsarjaura:  1997–2007
Seurat:  Toronto Maple Leafs San Jose Sharks Los Angeles Kings
NHL-varaus:  79. varaus, 1995 New Jersey Devils
Alyn McCauley (s. 29. toukokuuta 1977 Brockville, Ontario) on kanadalainen entinen jääkiekkoilija, joka pelasi NHL:ssä vuosina 1997–2007. McCauleyn pelipaikka oli keskushyökkääjä.
New Jersey Devils varasi McCauleyn vuoden 1995 NHL:n varaustilaisuudessa. Hän ei kuitenkaan aloittanut NHL-uraansa New Jerseyssä, vaan seurojen välisen vaihtokaupan seurauksena debytoi Toronto Maple Leafsin paidassa. Toronton jälkeen hän pelasi San Jose Sharksissa, jonka kapteeninakin toimi. McCauley siirtyi  2. heinäkuuta 2006 Los Angeles Kingsiin, jossa pelasi viimeisen kautensa. Hän oli pelaamatta suurimman osan tuosta kaudesta polvivamman vuoksi.
McCauley oli kerran ehdolla NHL:n parhaan puolustavan hyökkääjän palkinnon Frank J. Selke Trophyn saajaksi, kaudella 2003–2004. Hän teki tuolla runkosarjakaudella henkilökohtaiset ennätyksensä muun muassa tehopisteissä (47), maaleissa (20), syöttöpisteissä (27) ja tehotilastossa (+23).
Lopetettuaan pelaajauransa McCauley on toiminut muun muassa Los Angeles Kingsin pelaajatarkkailijana.